חיים הלד

חיים הלד (1950 – נובמבר 2005) היה מורה ואיש צבא. חתן פרס ביטחון ישראל.

הלד נולד בחדרה ובהיותו בן ארבע עברה משפחתו לפתח תקווה. בילדותו לקה בשיתוק ילדים. בסיום לימודיו בישיבת נחלים המשיך בלימודים אקדמיים וסיים תואר ראשון ושני במתמטיקה ובפיזיקה באוניברסיטת בר-אילן.

לאחר מלחמת יום הכיפורים התנדב לצה"ל ושירת ביחידה 8200. בשנת 1979 הוענק לו פרס ראש אמ"ן לחשיבה יוצרת ובשנת 1980 פרס ביטחון ישראל. הלד פרש משירותו בשנת 1992.

לאורך שנות שירותו הצבאי לימד הלד בהתנדבות לימודי מתמטיקה בבית ספר תיכון ברמלה. לאחר שחרורו מהצבא הוא התמסר להוראת מתמטיקה ופיזיקה במוסדות שונים, בהם אוניברסיטת בר-אילן ובית הספר יואל גבע, וכן בבתי ספר תיכוניים ובמכללות חרדיות.

הלד כיהן כחבר הנהלת המועצה לשלום ולביטחון.

נישא לשושנה ולזוג נולדו שני ילדים.

קישורים חיצוניים

הערות שוליים 

חיילי יחידה 8200
זוכי פרס ביטחון ישראל: חיילי צה"ל
נכים ישראלים
פעילים חברתיים ישראלים
אישים הקבורים בבית הקברות סגולה
בוגרי ישיבת נחלים
בוגרי אוניברסיטת בר-אילן
ישראלים שנולדו ב-1950
ישראלים שנפטרו ב-2005